Етиен Пакие
Мърморим колко е немилостива…

Превод от френски: Кирил Кадийски, 2004

chitanka.info

Мърморим колко е немилостива

онази, дето, хванала ни в плен,

ни мъчи, трови и от ден на ден

по-кисела, по-зла ни се надсмива.

О, глупост и денгуба е за мен

човек да се окайва и унива,

да хленчи, че е злъчна и ревнива

и тъй да си умре, неотмъстен.

Ако не искаш да си все в затвор,

един съвет от мен — и си наясно,

и аз тъй дълго страдах, за беда:

недей една да гледаш с влюбен взор;

обичам аз наляво и надясно

и вече знам какво е свобода.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.